మార్జొరీ గాడ్‌ఫ్రే

మార్జొరీ గాడ్‌ఫ్రే (29 మార్చి 1919 – 27 అక్టోబర్ 2003) 5వ లోక్‌సభలో మరియు ఆంధ్రప్రదేశ్ శాసనసభలో ఆంగ్లో ఇండియన్ నియమిత ప్రతినిధి.

అంకుర జీవితం
మార్జొరీ, 1919, మార్చి 29న హైదరాబాదు రాజ్యంలో జన్మించింది. ఈమె తండ్రి విక్టర్ కాల్లిన్స్. మార్జొరీ బొంబాయిలోని మార్గరెట్ కళాశాలలో, ఆ తర్వాత ఉస్మానియా విశ్వవిద్యాలయంలో ఉన్నత విద్య పూర్తిచేసుకుని బి.ఏ పట్టభద్రురాలైంది.

వ్యాసంగం
విద్యావేత్తగా, మార్జొరీ 17 సంవత్సరాల పాటు పరీక్షలు మరియు ఉద్యోగ ఎంపికల బాధ్యతలు ఉన్న సూపరింటెండెంటుగా పనిచేసింది. ఈమె హైదరాబాదు కేథలిక్ సంఘాన్ని ఏర్పాటు చేసింది. 1971లో లోక్‌సభకు నియమించబడిన 
ఇద్దరు ఆంగ్లో ఇండియన్ సభ్యులలో మార్జొరీ ఒకర్తె. అంతకు పూర్వం, ఆంధ్రప్రదేశ్ శాసనసభకు నియమిత సభ్యురాలిగా 1957 నుండి 19621 వరకు నాలుగేళ్లు పనిచేసింది. ఈమె అఖిల భారత ఆంగ్లో ఇండియన్ సంఘపు పాలనా విభాగానికి ఉపాధ్యక్షురాలిగా కూడ పనిచేసింది.

గాడ్‌ఫ్రే కేంద్ర సాంఘీకసంక్షేమ సలహాసంఘంలో కూడా పనిచేసి, అంతర్‌రాష్ట్ర ఆంగ్లో ఇండియన్ విద్యా బోర్డులో ఆంధ్రప్రదేశ్‌కు ప్రాతినిధ్యం వహించింది. 

వ్యక్తిగత జీవితం
1949 జనవరి 10 న మార్జొరీ, ఆలెన్ గాడ్ఫ్రేను వివాహం చేసుకున్నది. వీరికి ఇద్దరు సంతానం. ఒక కుమారుడు, ఒక కుమార్తె. ఈమె భర్త, ఆలెన్ గాడ్ఫ్రే, నిజాం ప్రభుత్వం యొక్క నాణేల ముద్రణాశాలలో ఇంజనీరుగా పనిచేశాడు.
ఈమె 2003, అక్టోబర్ 27న హృదయ స్థంబనంతో మరణించింది. ఆంధ్రప్రదేశ్ చర్చిల సమాఖ్య మరియు హైదరాబాదు కేథలిక్ సంఘం ఈమెకు నివాలులర్పించాయి.

ఈమె కుమార్తె డెల్లా గాడ్‌ఫ్రే కూడా ఆంధ్రప్రదేశ్ శాసనసభకు ఆంగ్లో ఇండియన్ ప్రతినిధిగా నియమించబడింది.

మూలాలు

వర్గం:1919 జననాలు
వర్గం:2003 మరణాలు
వర్గం:5వ లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు
వర్గం:ఆంగ్లో ఇండియన్ వ్యక్తులు
వర్గం:ఆంధ్రప్రదేశ్ శాసన సభ్యులు (1957)